
A V I Z

asupra  proiectului de Lege privind aprobarea Ordonanţei de urgenţă a Guvernului nr.67/2001 pentru abrogarea Ordonanţei de urgenţă a  Guvernului nr.137/2000 privind modul de acordare a sumelor de bani reprezentând ajutoare şi plăţi compensatorii de care beneficiază, potrivit legii, cadrele militare trecute în rezervă sau direct în retragere.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.67/2001 pentru abrogarea Ordonanţei de urgenţă a  Guvernului nr.137/2000 privind modul de acordare a sumelor de bani reprezentând ajutoare şi plăţi compensatorii de care beneficiază, potrivit legii, cadrele militare trecute în rezervă sau direct în retragere, trimis cu adresa nr.354 din  18 iunie 2001, înregistrată sub nr.793/XVIII/11 din 18 iunie  2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 20 iunie  2001.


Membrii comisiei au examinat  ordonanţa de urgenţă supusă aprobării, expunerea de motive la proiectul de lege  şi avizul favorabil al Consiliului Legislativ nr.304/11.04.2001.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma adoptată de Senat la 11.06.2001.  
În raport de obiectul şi conţinutul său, proiectul de lege face parte din categoria legilor ordinare.

